**M5 – MATEMATIKAI FELADATOK**

* Írd le, hányan vagytok a szűk családban!
* Add hozzá a nagymamáid és papáid számát!
* Ebből a számból (Nagyszülőket is beszámolva) vedd el a gyerekek számát! Hányan maradtak a felnőttek?
* Írd le, hogy a családban a gyerekeknek hány füle van összesen!
* Apukádnak és Anyukádnak hány keze van összesen?
* Anya párba rakta a zoknikat: három pár a Te fiókodba került, kettő pár a testvéredébe. Hány zoknit hajtogatott össze Anya?

/2+2+2 = Tied (6) 2+2 = testvéredé (4), tehát 10 zoknit hajtogatott össze Anya./

* Anya délután palacsintát sütött: megettél 3 lekvárosat és 4 kakaósat. Hány palacsintát ettél? Hány darabot sütött összesen, ha 6 db még a tányéron maradt?
* Apa délután fát ültetett: először elültetett 3 körtefát, utána 2 szilvafát és 4 almafát. Hány gyümölcsfával gazdagodott a kertetek?
* A Nagymama besegített Anyukának a vasalásba. 9 blúzból hármat már kivasalt. Hányat kell még kivasalnia?
* Te a cipőtisztításban segítesz ma. Minden családtagodnak egy-egy pár cipőjét fogod letakarítani. Apukád, Anyukád és a testvéreid cipőit. Hány cipőt fogsz megtisztítani?
* Anya két csomag réteslapot szokott vásárolni, mert nagyon szeretitek. Egy csomagban 6 lap van. Hány réteslap van a két csomagban?
* Apa a kerítést javítja. 18 m drótkerítésből 7 m már elfogyott. Hány méter drótkerítése maradt még?